alexandrainst/scandi-wiki huggingface dataset:
Agrilinellus

se systematisk inndeling

Agrilinellus er en slekt av biller som hører til familien skarabider (Scarabaeidae) i gruppen skarabider (Scarabaeoidea).

Utseende 
Små (3 - 5,5 millimeter), ovale til litt avlange, matte til halvblanke, mørke gjødselbiller, oversiden mer eller mindre hårete, dekkvingene ofte mer eller mindre gulbrune. Hodet er stort og bredt, skovlformet, med en svak innbuktning i midten foran, grovt punktert. Pronotum er avrundet rektangulært, mye bredere enn langt, nokså grovt og kraftig punktert. Dekkvingene er litt rundede med rader av fine punkter.

Levevis 
Disse billene lever trolig i møkk, men nesten ingenting er kjent med sikkerhet om biologien til denne arten, som er regnet som sjelden. De voksne billene er aktive i november og desember.

Utbredelse 
Arten er utbredt i Mellom-Amerika (Mexico, Guatemala og El Salvador).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 slekten Agrilinellus Dellacasa, Dellacasa & Gordon, 2008 
 Agrilinellus abbonai Dellacasa, Dellacasa & Gordon, 2008
 Agrilinellus antonioreyi Dellacasa, Dellacasa & Gordon, 2008
 Agrilinellus azteca (Harold, 1863) 
 Agrilinellus chiapasensis (Galante, Stebnicka & Verdú, 2003) 
 Agrilinellus nuriae Dellacasa, Dellacasa & Gordon, 2008
 Agrilinellus oaxacaensis Dellacasa, Dellacasa & Gordon, 2008
 Agrilinellus ornatus (Schmidt, 1911)

Kilder 
 M. Dellecasa, G. Dellacasa og R.D. Gordon (2008) Agrilinellus,  new  genus  and  four  new  species  of  Mexican  Aphodiini (Scarabaeoidea:  Scarabaeidae:  Aphodiinae). Insecta Mundi 0053: 1-16.

Eksterne lenker 
 

Gjødselbiller
Biller formelt beskrevet i 2008
Marcel Pelletier

Marcel Pelletier (født 26. februar 1888, død ukjent) var en luxembourgsk friidrettsutøver.

Han representerte Luxembourg under Sommer-OL 1912 i Stockholm, der han ble nummer 17 i kulestøt.

Referanser

Eksterne lenker 
 

Luxembourgske kulestøtere
Luxembourgske diskoskastere
Deltakere for Luxembourg under Sommer-OL 1912
Friidrettsutøvere under Sommer-OL 1912
Fødsler i 1888
Dødsfall i 1952
Sløseriprisen

Sløseriprisen er en kåring som gjøres hvert år av Skattebetalerforeningen og Nettavisen for offentlig sløsing med skattepenger. Kåringen skal belyse forskjellige sider av hvordan det offentlige Norge forvalter fellesskapets midler.

Kåringen gjelder den offentlige instans som «har vist størst uforsiktighet med samfunnets felles midler».

Kåringer
 2022: 
 2020–21: ikke utdelt pga. covid-19-pandemien
 2019: Vestland fylkeskommune (innkjøp av ordførerkjede til  kroner)
 2018: Europavei 39
 2017: NAV
 2016: Helse Sør-Øst
 2015: Stortinget

Referanser

Eksterne lenker
 Sløseriprisen

Norske priser
Brigham City

Brigham City er en by, fylkessete i Box Elder County, Utah, USA. Byen hadde 17 899 innbyggere ved folketellingen i 2010.

Byen ble grunnlagt av mormonpionerer på 1850-tallet. Et fåtall mormoner som bodde på stedet kalte den Box Elder, senere fikk den navn etter grunnleggeren av Jesu Kristi kirke av siste dagers hellige, Brigham Young som ga Lorenzo Snow i oppdrag å anlegge en selvforsørgende by der. Young holdt sin siste offentlige opptreden i byen 1877, kort tid før sin død.

Under andre verdenskrig ble Bushnell General Hospital for krigsskadde bygget der i 1942. På 1950-tallet etablerte Thiokol Chemical Corporation seg  i byen.

Byen er også kjent for sine fersken.

Brigham City er også tittelen på en film fra 2001, som dog utspiller seg i en fiktiv by med samme navn.

Historiske steder 
Baron Woolen Mills ble bygget i 1870 som en avdeling av Brigham City Manufacturing and Mercantile Association. Veveriet produserer høykvalitets tepper og klesplagg fra lokalt produsert ull. Fabrikken er gått tapt etter brann.
Cooley Memorial Hospital . Hospitalet ble anlagt av dr. A.D. Cooley i 1935. Det var det eneste for akutte sykdommer i Brigham City til 1976 da Brigham City Community Hospital ble bygget.
Hotel Brigham. Opprinnelig bygget for å huse jernbanearbeidere på gjennomreise. Rommene i Hotel Brigham var ment å være rimelige. Svært få rom hadde eget bad. Den opprinnelige eier var James Knudson, tidligere borgermester i Brigham City.
Brigham City Archway Sign ble satt opp 6. september 1928, finansiert av borgere som donerte 2 400 dollar.
Brigham City Cemetery ble anlagt i 1853. Brigham City Cemetery har blitt siste hvilested for pionerene, ferskendyrkerne, offere for koleraepedemien, jernbanearbeidere  og mange andre. Gravplassen er omgitt av mange gamle trær.

Eksterne lenker 
 
  Innbyggertall 2010 - 2019 – United States Census Bureau

Bosetninger etablert i 1851
Byer i Box Elder County
Byer i Utah
Kari Anne Sand

Kari Anne Sand (født 2. oktober 1959) er en norsk lokalpolitiker fra Senterpartiet, som fra 2015 er ordfører i Kongsberg. Sand er adjunkt og arbeidet ved Kongsberg videregående skole før hun ble heltidspolitiker. Det er hennes andre periode som ordfører, og hennes fjerde periode i kommunestyret.

Referanser

Eksterne lenker 
 

Sp-ordførere i Buskerud
Ordførere i Kongsberg
Mohammed Loukal

Mohammed Loukal er en algerisk økonom, som var sentralbanksjef for Algeries bank fra 2016 til 2019. 

Han ble utnevnt til sentralbanksjef 31. mai 2016. Tidligere sentralbanksjef Mohammed Laksaci ble sparket fra stillingen som sentralbanksjef 31. mai 2016, fordi regjeringen ikke var fornøyd med håndteringen av fallenede oljepriser i 2014–2015. Mohamed Loukal overtok da som sentralbanksjef.

Da president Abdelaziz Bouteflika i mars 2019 erklærte at han ikke kom til å stille til gjenvalg som president, etablerte han et forretningsministerium, der Loukal ble utnevnt til finansminister. Loukal måtte dermed slutte i stillingen som sentralbanksjef, og . I april 2019 ble Ammar Haiwani innsatt som fungerende sentralbanksjef. Den 29. desember 2022 ble Mohamed Loukal dømt av Sidi M'hamed-domstolen til syv års fengsel, en bot på én million dinarer og beslagleggelse av eiendommen hans..

Referanser 

Sentralbanksjefer
Finansministre
Algeriere
George Philbrook

George Philbrook (født 10. oktober 1884, død 29. mars 1964) var en amerikansk friidrettsutøver.

Han representerte USA under Sommer-OL 1912 i Stockholm, der han ble nummer 5 i kulestøt.

Referanser

Eksterne lenker 
 

Kulestøtere fra USA
Mangekjempere fra USA
Diskoskastere fra USA
Deltakere for USA under Sommer-OL 1912
Friidrettsutøvere under Sommer-OL 1912
Fødsler i 1884
Dødsfall i 1964
John Johnstone

John Johnstone (født 21. januar 1892, død februar 1969) var en amerikansk friidrettsutøver.

Han representerte USA under Sommer-OL 1912 i Stockholm, der han ble nummer 6 i høydehopp.

Referanser

Eksterne lenker 
 

Høydehoppere fra USA
Deltakere for USA under Sommer-OL 1912
Friidrettsutøvere under Sommer-OL 1912
Fødsler i 1892
Dødsfall i 1969
Rodolfo Hammersley

Rodolfo Hammersley (født 10. juni 1889, død ukjent) var en chilensk friidrettsutøver.

Han representerte Chile under Sommer-OL 1912 i Stockholm, der han ble utslått i kvalifiseringen i høydehopp.

Referanser

Eksterne lenker 
 

Deltakere for Chile under Sommer-OL 1912
Friidrettsutøvere under Sommer-OL 1912
Chilenske høydehoppere
Kurtisanen fra Sevilla

Kurtisanen fra Sevilla, (originaltittel: The Devil Is a Woman) er et amerikansk romantisk drama fra 1935 regissert av Josef von Sternberg og med Marlene Dietrich i hovedrollen.

Medvirkende
Marlene Dietrich - Concha Pérez
Lionel Atwill - Capt. Don Pasqual Costelar
Edward Everett Horton - Gov. Don Paquito
Alison Skipworth - Señora Pérez
Cesar Romero - Antonio Galvan

Referanser

Eksterne lenker 
 

Dramafilmer fra USA
Sort-hvitt-filmer
Engelskspråklige filmer
Filmer fra 1935
Rhinocerotopsis

Rhinocerotopsis er en slekt av biller som hører til familien skarabider (Scarabaeidae). Slekten omfatter bare én kjent art.

Utseende 
En liten (ca. 3 millimeter), bred, rødlig gjødselbille. Kroppen er nokså firkantet sett ovenfra. Hodet er avrundet firkantet med tre lengdefurer, der de ytre er gaffeldelte. Pronotum er rektangulært, betydelig bredere enn langt, med en skarp, bølget tverrfurer og tre skrå lengdefurer på hver side. Pronotum har også to spisse "kamelpukler", på hver sin side av tverrfuren. Dekkvingene er kantede, med et nettmønster dannet av lengde- og tverribber, "maskene" er mye bredere enn lange.

Levevis 
Ingenting er kjent om biologien til denne arten, men det antas at den lever sammen med termitter.

Utbredelse 
Arten er utbredt i Vest-Malaysia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Stereomerini Howden & Storey, 1992 – ikke i Europa
 Slekten Rhinocerotopsis Maruyama, 2009
 Rhinocerotopsis nakasei Maruyama, 2009

Kilder 
 Maruyama, M. 2009: Rhinocerotopsis nakasei (Coleoptera, Scarabaeidae, Aphodiinae), a new genus and species of Stereomerini from Peninsular Malaysia. Esakia, (49): 103–106.

Eksterne lenker 
 

Gjødselbiller
Biller formelt beskrevet i 2009
Cheleion

Cheleion er en slekt av biller som hører til familien skarabider (Scarabaeidae).

Utseende 
Små (ca. 2 millimeter), brede, brunlige gjødselbiller. Kroppen er nokså firkantet sett ovenfra. Oversiden er nokså tett kledt med litt tilspissede, lyse skjell. Hodet er avrundet firkantet med fem lengdefurer, mye bredere enn langt. Pronotum har rundede sider og rundede for- og bakkanter, betydelig bredere enn langt, med en skarp, bølget tverrfurer og tre skrå lengdefurer på hver side. Det er også et par firkantede groper i den bakre halvdelen. Dekkvingene er rundede, med opphøyde lengderibber.

Levevis 
Ingenting er kjent om biologien til disse artene, men det antas at de lever sammen med termitter i tropisk skog.

Utbredelse 
Artene er utbredt i Vest-Malaysia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Stereomerini Howden & Storey, 1992 – ikke i Europa
 Slekten Cheleion Vårdal & Forshage, 2010
 Cheleion jendeki Král, 2015
 Cheleion malayanum Vårdal & Forshage, 2010

Kilder 
 Král, D. (2015) A second species of Cheleion from Johor, Malaysia (Coleoptera, Scarabaeidae, Aphodiinae, Stereomerini). ZooKeys 532: 87-97

Eksterne lenker 
 

Gjødselbiller
Pterobius

Se systematisk inndeling

Pterobius er en slekt av biller som hører til familien skarabider (Scarabaeidae).  Slekten omfatter bare én kjent art.

Utseende 
En liten (ca. 2,5 millimeter), avlang, matt, svart gjødselbille. Hodet er skovlformet, betydelig innbuktet foran, fasettøynene spisst utstående. Pronotum er avrundet firkantet, med grov og ujevn punktering. Dekkvingene er nesten jevnbrede med rader av grove punkter, sidekanten markert. Beina er ganske korte.

Levevis 
Arten er funnet på en maur-tilknyttet bregne som vokser i trekroner i regnskog på Borneo. Den lever sammen med maur i slekten Crematogaster.

Utbredelse 
Arten lever på Borneo.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Eupariini Schmidt, 1910 
 Slekten Pterobius Maruyama, 2010
 Pterobius itiokai Maruyama, 2010

Kilder 
 Maruyama, M. (2010) A new genus and species of myrmecophilous aphodiine beetle (Coleoptera, Scarabaeidae) inhabiting the myrmecophytic epiphyte Platycerium sp. (Polypodiaceae) in the Bornean rainforest canopy. In: Ratcliffe, B.; Krell, F.-T. (eds) Current advances in Scarabaeoidea research. ZooKeys, 34: 49–54.

Eksterne lenker 
 Bilde av arten
 

Gjødselbiller
Biller formelt beskrevet i 2010
Borneos insekter
Eocorythoderus

Eocorythoderus er en slekt av biller som hører til familien skarabider (Scarabaeidae). Slekten omfatter bare én kjent art.

Utseende 
En liten (2,8 - 3 millimeter), blank, rødbrun bille. Hodet er stort, skovlformet med rundet forkant og markert forrand. Fasettøynene er ganske små, ikke synlige ovenfra. Pronotum er kraftig uthulet på sidene, også bakover, i midten med to grunne lengdefurer. Scutellum fortsetter som en tunge bakover fra pronotum, hevet over dekkvingene rot. Dekkvingene er korte og hvelvede, inntrykt ved roten, med fine lengdefurer (ingen synlige punkter i furene). Beina er kraftige, særlig midt-beina som er lengre enn de to andre parene.

Levevis 
Artene er knyttet til termitter i slekten Macrotermes.

Utbredelse 
Arten er bare kjent fra Kambodsja.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Corythoderini Schmidt, 1910 – ikke i Europa
 Slekten Eocorythoderus  Maruyama, 2012
 Eocorythoderus incredibilis Maruyama, 2012

Kilder 
 M. Maruyama (2012) A new genus and species of flightless, microphthalmic Corythoderini (Coleoptera: Scarabaeidae: Aphodiinae) from Cambodia, associated with Macrotermes termites. Zootaxa 3555: 83-88.

Eksterne lenker 
 

Gjødselbiller
Biller formelt beskrevet i 2012
Kambodsjas insekter
Pseudacanthus

Pseudacanthus er en slekt av store, tropiske, biller som lever i død ved. De tilhører familien Passalidae.

Utseende 
Nokså store, blanke, kraftige passalider. Hodet er blankt, mye bredere enn langt, med et kort horn i pannen og kraftige kjever. Pronotum er nesten kvadratisk med en skarp midtfure. Dekkvingene har fine punktstriper, mellomrommene mellom dem litt hvelvede. Forleggene har små tenner langs det meste av yttersiden.

Levevis 
Disse artene lever mest i litt høyereliggende skoger (tåkeskog), gjerne mellom 1500-2000 meter over havet, men de kan finnes lavere.

Utbredelse 
Slekten er utbredt i Mellom-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Passalidae 
 Underfamilien Passalinae Leach, 1815
 Stammen Proculini
 Slekten Pseudacanthus Kaup, 1869
 Pseudacanthus aztecus (Truqui, 1857)
 Pseudacanthus junctistriatus Kuwert, 1891
 Pseudacanthus mexicanus (Truqui, 1857)
 Pseudacanthus nigidioides Hincks, 1949
 Pseudacanthus obesus (Bates, 1886)
 Pseudacanthus solidus (Arrow, 1907)
 Pseudacanthus subopacus Bates, 1886
 Pseudacanthus truquii Kuwert, 1891
 Pseudacanthus violetae Reyes-Castillo & Castillo, 1986
 Pseudacanthus zuninoi Reyes-Castillo & Vazquez, 2014

Eksterne lenker 
 
Generic Guide to New World Scarab Beetles(på engelsk):
 Barcode of Life - Pseudacanthus 
 Sjekkliste over Passalidae fra Mexico

Passalidae
Dyr formelt beskrevet i 1869
Oileus

Oileus er en slekt av store, tropiske, biller som lever i død ved. De tilhører familien Passalidae.

Utseende 
Nokså store, blanke, kraftige passalider. Hodet er blankt, mye bredere enn langt, med et kort horn i pannen og kraftige kjever. Pronotum er bredere enn langt med en skarp midtfure. Dekkvingene har fine punktstriper, mellomrommene mellom dem litt hvelvede. Forleggene har små tenner langs det meste av yttersiden.

Levevis 
Disse artene lever i tropisk skog, der de gnager i død ved.

Utbredelse 
Slekten er utbredt i Mellom-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Passalidae 
 Underfamilien Passalinae Leach, 1815
 Stammen Proculini
 Slekten Oileus Kaup, 1869
 Oileus bifidus Zang, 1905
 Oileus gasparilomi Cano, 2012
 Oileus heros (Truqui, 1857
 Oileus nonstriatus Dibb, 1936
 Oileus rimator (Truqui, 1857)
 Oileus sargi Kaup, 1871

Eksterne lenker 
 
Generic Guide to New World Scarab Beetles(på engelsk):
 Sjekkliste over Passalidae fra Mexico

Passalidae
Dyr formelt beskrevet i 1869
Aksel Braanen Sterri

Aksel Braanen Sterri (født 16. mars 1987) er en norsk statsviter, skribent og kommentator, tidligere en av redaktørene i Store norske leksikon. 

Sterri er utdannet ved Universitetet i Oslo, der han skrev masteroppgave om velferdsstatens betydning for lykken vår. I 2010 - 2011 var han også leder for Studentparlamentet der.

Han har vært leder for tankesmien Progressiv, og har hatt et opphold som trainee i Arbeiderpartiets stortingsgruppe.

Fra 2015 arbeidet han som lederskribent og kommentator i Dagbladet, inntil han i 2017 ble stipendiat ved Universitetet i Oslo.

Sterri er sønn av Bjørgulv Braanen.

Bibliografi 
Tilbake til Politikken: Hvordan Arbeiderpartiet igjen skal bli folkets parti, Kagge forlag (2014)
 Global Citizen, antologi (redaktør) Sense Publishers (2014)
 Makteliten : 252 kvinner og menn som styrer Norge, (bidragsyter) Kagge forlag (2016)
Aktiv dødshjelp: Etikk ved livets slutt, (med Ole Martin Moen), Cappelen Damm akademisk (2019)

Referanser

Kilder 
 «Aksel Braanen Sterri : tidligere redaktør», presentasjon i Store norske leksikon
 Christian Nicolai Bjørke: «Hånda på rattet : Aksel Braanen Sterri vil mestre alt. Også døden», portrettintervju i Vårt Land 20. august 2016

Eksterne lenker 
 
 

Norske statsvitere
Norske forfattere
Journalister i Dagbladet
Dignitas

Dignitas er en sveitsisk dødshjelporganisasjon i byen Zürich i Sveits. Organisasjonen ble stiftet i 1998 og hjelper mennesker med uhelbredelige fysiske og mentale lidelser å dø med hjelp av sykepleiere og lege. Siden starten for 22 år siden har Dignitas hjulpet over 1 000 personer å aktivt ta sine liv.

Eksterne lenker 
 

Eutanasi
Humanitære organisasjoner
Organisasjoner etablert i 1998
Clas Gille

Clas Gille (født 1. mai 1888, død 26. august 1952) var en svensk friidrettsutøver.

Han representerte Sverige under Sommer-OL 1912 i Stockholm, der han ble utslått i kvalifiseringen i stavsprang.

Referanser

Eksterne lenker 
 

Svenske stavhoppere
Deltakere for Sverige under Sommer-OL 1912
Friidrettsutøvere under Sommer-OL 1912
Fødsler i 1888
Dødsfall i 1952
Spasalus

Spasalus er en slekt av store, stort sett tropiske, biller som lever i død ved. De tilhører gruppen skarabider (Scarabaeoidea).

Utseende 
Store (i alle falle opp til 50 millimeter), langstrakte, jevnbrede, blanke, rødbrune til svarte biller.  Hodet er stort og bredt med små, runde fasettøyne som er delt i to av en list. Midt i pannen sitter det ofte et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede, men ikke knebøyde, de ytterste tre til fem leddene har bladlignende utskudd og danner en løs vifte som ikke kan lukkes. Brystskjoldet (pronotum) er firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. Dekkvingene er ganske lange, parallellsidige, blanke, med dype lengdestriper. Undersiden av billen er ofte dekket med opprettstående, gulaktige børster. Beina er kraftige, særlig frambeina. Framleggene (tibiae) har pigger på utsiden, mellom- og bakleggene har to lengdelister. Slekten hører til de mer kraftig bygde gruppene av Passalidae.

Levevis 
Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet. I denne slekten kan noen av artene formere seg parthenogenetisk, mens andre bestander har to kjønn.

Utbredelse 
Slekten er utbredt i Mellom-Amerika og det nordlige Sør-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Passalidae - totalt 70 slekter
 Underfamilien Passalinae Leach, 1815
 Stammen Passalini
 Slekten Spasalus Kaup, 1869
 Spasalus aquinoi Fonseca, 1990
 Spasalus balachowskyi Reyes-Castillo, 1973
 Spasalus bechynei Boucher, 2015
 Spasalus crenatus (MacLeay, 1819)
 Spasalus cristinae Santos-Silva, 2000
 Spasalus elianae Fonseca, 1992
 Spasalus kaupi Boucher, 2004
 Spasalus paulinae Amat-Garcia, 1998
 Spasalus puncticollis (Lepeletier & Audinet-Serville, 1825)
 Spasalus robustus (Percheron, 1835)
 Spasalus seag Boucher, 2015
 Spasalus urubuensis Boucher, 2015

Eksterne lenker 
 
Generic Guide to New World Scarab Beetles(på engelsk):
 Oversikt over artene

Passalidae
Dyr formelt beskrevet i 1869
Lisleherad Montessoriskole

Lisleherad Montessoriskole er en privatskole i Notodden kommune og er Telemarks største montessoriskole. Skolen åpnet i 2014. Skolen har 80 elever, hvilket er skolens godkjente makskapasitet. Rektor er Inger-Lise Olsen, tidligere varaordfører i Notodden kommune.

Referanser

Eksterne lenker 
 
 Lisleherad Montessoriskole på Skoleporten

Montessoriskoler
Barneskoler i Vestfold og Telemark‎
Nils Tesch

Nils Erik Martin Tesch [te:ʃ] (født 14. april 1907 i Malmö, død 10. desember 1975 i Lovö i Ekerö kommune), var en svensk arkitekt.

Liv og virke 
Hans foreldre var apoteker Hjalmar Tesch og Harriet, født Evald-Larsen (1882-1915). Nils Tesch utdannet seg til arkitekt ved Kungliga Tekniska högskolan 1930 og ved Arkitekturskolan KKH i årene 1932-1934. Deretter var han ansatt hos blant andre Paul Hedqvist. I 1936 åpnet han eget kontor. Han var 1934-45 kompanjong med Lars Magnus Giertz. Sin bakgrunn som funksjonalist forente han med tradisjonalismen til en egen stilretning. Sammen med Peter Celsing deltok han i konkurranser og visse prosjekt som Rotundan på  Kungliga Operan i Stockholm. Et av hans sene arbeider er Näringsdepartementets hus i bydelen Norrmalm i Stockholm som ansees å ha veldig stor kulturell verdi og som går inn i Stadsmuseets Norrmalmsinventering. Tesch ble medlem av Akademien för de fria konsterna 1960.

Nils Tesch var gift første gangen 1931–44 med Aino Neovius (1911-) fra Finland og andre gangen fra den 3. desember 1951 med Kajsa Björner (1917–71). Han var svigerfar til Carl Fredrik Reuterswärd.

Verk i utvalg 

 Villa Wehtje, Djursholm, 1939
 Solna högre allmänna läroverk, 1947
 Östra Mölna rekkehusområde med 58 leiligheter ved Högberga på södra Lidingö, 1958-1963
 Villa Axelsberg, Lovön, 1960-tallet
 Stortorgets julmarknads markedsboder, 1961
 Tomaskyrkan i Västerås, 1970
 Näringsdepartementets hus, Stockholm 1969-1971
 Örebro länsmuseum, 1963
 Huvedkontor for Rederi AB Rex, Strandvägen 23, Stockholm 1959-67

Bilder

Referanser

Litteratur 

Svenske arkitekter
Fødsler i 1907
Dødsfall i 1975
Det forbudte paradis

Det forbudte paradis (originaltittel: Forbidden Paradise) er en amerikansk stumfilm fra 1924 regissert av Ernst Lubitsch

Medvirkende
Pola Negri - Catherine (the Czarina) 
Rod La Rocque - Capt. Alexei Czerny 
Adolphe Menjou - Chancellor 
Pauline Starke - Anna 
Fred Malatesta - French ambassador 
Nick De Ruiz - The General 
Carrie Daumery - Lady-in-Waiting 
Clark Gable - Soldier in Czarina's guard

Eksterne lenker 
 

Filmer fra 1924
Dramafilmer fra USA
Stumfilmer fra USA
Sort-hvitt-filmer